**Felhasználási szerződés**

Amely létrejött egyrészről a

**Pesti Vigadó Nonprofit Korlátolt Felelősségű Társaság**

Székhely: 1051 Budapest, Vigadó tér 2.

Cégjegyzékszám: 01-09-191474

Adószám: 24955461-2-41

Képviseli: Dr. Molnárné Szunyi Barbara ügyvezető

mint felhasználó (a továbbiakban: Felhasználó),

másrészről

**……………………………………………………**

Lakóhely: …………………………………………

Születési hely és idő: ………………………………

Anyja neve: ………………………………………..

Törvényes képviselő:…………………………….....

Bankszámlaszám:…………………………………..

mint szerző (a továbbiakban: Szerző),

– továbbiakban együttesen: Felek – között az alábbi feltételek szerint:

1. **A szerződés tárgya**
   1. Szerző jelen szerződéssel korlátlan és kizárólagos felhasználási jogot enged Felhasználónak a Felhasználó „Pályázat felső- és közoktatásban tanuló grafikus hallgatóknak és grafikus tanulóknak – Arculati elemek tervezése a Pesti Vigadó Nonprofit Kft. gyermekkiadványához” c. pályázati felhívására a Szerző által pályázati műként benyújtott, Tündérszép Ilona és Árgyélus királyfi ábrázolását tartalmazó grafikai művekre (a továbbiakban: Művek), a jelen szerződésben meghatározott feltételek szerint.
   2. Szerző kijelenti, hogy a Felhasználó részére a pályázati eljárás keretében a Műveket átadta, azok Felhasználó általi nyilvánosságra hozatalához jelen szerződés aláírásával hozzájárul.
   3. Szerző kijelenti és szavatolja továbbá, hogy a Művek saját alkotásai, amelyeknek vagyoni jogaival kizárólagosan, harmadik személy részére is engedélyezhető módon rendelkezik, azokon nem áll fenn harmadik személynek olyan joga, amely a Felhasználó jelen szerződés szerinti jogszerzését akadályozná vagy korlátozná, vagy számára – jogszabály alapján esetlegesen keletkező fizetési kötelezettség kivételével – fizetési kötelezettséget keletkeztetne.
   4. Felek rögzítik, hogy a Művek elsődleges – de nem kizárólagos – felhasználási célja a Felhasználó gyermekkiadványában történő megjelenítés, többszörözés és nyilvánossághoz közvetítés.
2. **A Felek jogai és kötelezettségei**
   1. Szerző a Művek vonatkozásában Felhasználónak a jelen szerződés aláírásával minden, a szerzői jogról szóló 1999. évi LXXVI. törvény (a továbbiakban: Szjt) szerint ismert felhasználási módra kiterjedő kizárólagos felhasználási jogot enged, területi vagy mértékbeli korlátozás nélkül, határozatlan időre.

Így Felhasználó különösen – de nem kizárólag – jogosult a Művek nyilvánossághoz közvetítésére, a Művek tetszőleges példányban, analóg vagy digitális hordozón, tetszőleges alkalommal történő többszörözésére, amely többszörözés joga magában foglalja a Művek kép- vagy hangfelvételen, továbbá számítógéppel, illetve elektronikus adathordozóra való másolásának jogát.

* 1. Ha a jelen szerződésben meghatározott felhasználási módok a szerződés hatálya alatt úgy változnak, illetve bővülnek, hogy a szerződés megkötésekor ismert és a szerződésben engedélyezett felhasználási módok megvalósulását hatékonyabban, kedvezőbb feltételekkel vagy jobb minőségben teszik lehetővé, a jelen szerződéssel megszerzett felhasználási jog e megváltozott, illetve kibővült felhasználási módokra is kiterjed.
  2. Felek rögzítik, miszerint a Művek felhasználásakor a Szerző nevét Felhasználó köteles a felhasználás jellegéhez igazodó módon feltüntetni.
  3. Felhasználó a felhasználási jogot harmadik személy számára tovább engedélyezheti, átadhatja.
  4. A Felhasználó a Műveket jogosult átdolgozni és szerkeszteni, azzal azonban, hogy a Művek megváltoztatása az Szjt. 13. §-ának megfelelően a szerzőknek a mű egységéhez fűződő jogát nem sértheti.
  5. Felek megállapodnak abban, hogy a jelen szerződésben foglaltak maradéktalan megvalósítása érdekében szükség szerint együttműködnek, ennek megfelelően haladéktalanul tájékoztatják egymást minden olyan tényről, amely a szerződés teljesítésére kihatással lehet.

1. **Felhasználási jogdíj, fizetési feltételek**
   1. Felek a felhasználási jogdíjat egy összegben, 100.000,- Ft (Áfa mentes), azaz 100.000,- forint (Áfa mentes) összegben határozzák meg.
   2. A felhasználási jogdíj összegét Felhasználó a jelen szerződés aláírását követő 15 (tizenöt) naptári napon belül köteles megfizetni, a Szerzőnek a …………………………………………………………. pénzintézetnél vezetett, a jelen szerződésben megjelölt bankszámlájára történő banki átutalás útján.
2. **Szerződés hatálya és megszűnése**
   1. Jelen szerződés valamennyi szerződő fél általi aláírásának időpontjában lép hatályba, és határozatlan időre szól.
   2. Felek jelen szerződést kizárólag írásban, közös akaratelhatározásból jogosultak módosítani.
   3. Felek rögzítik, hogy jelen szerződés rendes felmondás útján nem szüntethető meg.
3. **Vegyes rendelkezések**
   1. A Felek kötelezik magukat arra, hogy védik és őrzik a jelen Megállapodás teljesítése során tudomásukra jutott adatokat, információkat, és minden erőfeszítést megtesznek annak érdekében, hogy azok megfelelő védelmét biztosítsák. Mindazonáltal felek titoktartási kötelezettsége nem akadályozza a jogszabályon alapuló esetleges adatszolgáltatási kötelezettségük teljesítését.
   2. Felek a jelen Szerződésből eredő vitáikat mindenekelőtt békés úton kísérlik meg rendezni.
   3. A jelen szerződésben nem rendezett kérdésekben a vonatkozó magyar jogszabályok rendelkezéseit, különösen a szerzői jogról szóló 1999. évi LXXVI. törvényt, a szerzői jogok és a szerzői joghoz kapcsolódó jogok közös kezeléséről szóló 2016. évi XCIII. törvény, és a Polgári Törvénykönyvről szóló 2013. évi V. törvény szabályait kell alkalmazni.
   4. Jelen szerződést a Felek nevében aláíró személyek kijelentik, hogy törvényesen képviselik az adott felet, és megfelelő felhatalmazással rendelkeznek a jelen szerződés aláírására.
   5. Jelen szerződés elválaszthatatlan részét képezi az 1. sz. melléklet, a Felhasználó tájékoztatója az általa a jelen szerződés megkötésével összefüggésben végzett személyesadat-kezelésről. Felek rögzítik, hogy az 1. sz. melléklet esetleges módosítása a Felhasználó által egyoldalúan is történhet, azzal, hogy arról a másik Felet haladéktalanul köteles tájékoztatni.
   6. Felek kijelentik, hogy a jelen szerződést annak elolvasása után, azt közösen értelmezve, mint akaratukkal mindenben megegyezőt a mai napon és helyen saját kezűleg aláírták.

Kelt: …………………………………

|  |  |  |
| --- | --- | --- |
| ………………………… | ……………………………. | ……………………………. |
| **Pesti Vigadó Nonprofit Korlátolt Felelősségű Társaság**  Felhasználó képviseletében | Szerző | Szerző törvényes képviselője |
| Dr. Molnárné Szunyi Barbara  ügyvezető |  |  |
|  |  |  |
|  |  |  |